Edukiak
Indizea 🔎︎

# Zenbakitzea eta paragrafo-estiloak

Zenbakitzea eskuz edo paragrafo-estilo baten bidez aplika diezaiekezu paragrafoei.

Zenbakitutako goiburukoak nahi izanez gero, erabili Tresnak - Kapitulu-zenbakitzea zenbakiak eskuz sartu ordez.

## Zenbakitzea eskuz aplikatzeko

Zenbakitzea eskuz aplikatzeko, egin klik paragrafoan eta, ondoren, egin klik Formatua barrako Txandakatu ordenatutako zerrenda ikonoan, edo erabili ikonoaren goitibeherako koadroa zenbakitze-formatu bat hautatzeko.

'Estiloak' leihoko "Estilo bereziak" estiloan zerrendatutako paragrafoei ezin diezu eskuzko zenbakitzea aplikatu.

- Zenbakitutako edo buletdun zerrenda batean Sartu sakatzen baduzu, LibreOffice aplikazioak automatikoki zenbakituko du hurrengo paragrafoa. Zenbakitzea eta buleta paragrafo berritik kentzeko, sakatu ⏎ berriro.

- Buletak edo zenbakitzea uneko paragrafoan soilik aldatzeko, hautatu paragrafoko karaktere edo hitz bat, aukeratu Formatua - Buletak eta zenbakitzea, eta egin klik beste formatu batean.

- Buletak edo zenbakitzea zerrenda osoan aldatzeko, ziurtatu kurtsorea zerrendan dagoela, aukeratu Formatua - Buletak eta zenbakitzea, eta egin klik beste formatu batean.

- Erabili Buletak eta zenbakitzea barrako komandoak zerrenda-paragrafoen ordena eta maila aldatzeko.

- Zerrenda berean zein paragrafo dauden ikusteko, egin klik zerrenda-paragrafo bateko hasieran dagoen zenbaki edo ikur baten ezkerrean Ikusi - Eremu-itzaldurak (⌘Ctrl+F8) gaituta dagoela.

Hautatutako paragrafoak lehendik dagoen zerrenda bati gehitzeko, erabili Formatua - Zerrendak - Gehitu zerrendari.

## Zenbakitzea paragrafo-estilo batekin aplikatzeko

Paragrafo-estiloek kontrol handiagoa eskaintzen dute dokumentu batean aplikatzen diren zenbakitzeen gainean. Paragrafo-estilo bati esleitutako zerrenda-estiloa aldatzen bada, zerrenda-estilo horren zenbakitze-formatua automatikoki aplikatuko zaie paragrafo-estiloa erabiltzen duten paragrafo guztiei.

1. Aukeratu Ikusi - Estiloak, eta ondoren egin klik Paragrafo-estiloak ikonoan.

2. Egin klik eskuineko botoiaz zenbakitzea aplikatzea nahi duzun paragrafo-estiloan eta aukeratu Aldatu.

3. Egin klik Eskema eta zerrenda fitxan.

4. Zerrenda-estiloa koadroan, hautatu aplikatuko den zerrenda-estiloa.

5. Sakatu Ados.

6. Aplikatu paragrafo-estiloa zenbakitzea gehitu nahi diezun paragrafoei.

## Zerrenda-paragrafo baten zerrenda-maila aldatzea

- Zenbakidun edo buletdun paragrafo bat kapitulu-maila bat jaisteko, egin klik paragrafoaren hasieran eta sakatu ↹.

- Zenbakidun edo buletdun paragrafo bat kapitulu-maila bat igotzeko, egin klik paragrafoaren hasieran eta sakatu ⇧+↹.

- Tabulazio bat buletaren eta paragrafo-testuaren artean txertatzeko, egin klik paragrafoaren hasieran eta sakatu ⌘Ctrl+Tab.

Erlazionatutako gaiak

Ordenatutako zerrendak konbinatzea

Buletak gehitzea

Zenbakitzea gehitzea

Zenbakitutako edo buletdun zerrendak sortzea idaztean

Buletak eta zenbakitzea desaktibatzea paragrafo jakinetan

Ordenatutako zerrenda baten zenbakitzea aldatzea

Epigrafeak erabiltzea

Zenbaki-barrutiak zehaztea

Zerrenda-estiloa