Edukiak
Indizea 🔎︎

# Karaktere-estiloa

Karaktere-estiloek karaktereei formatua banak ematea pertsonalizatzeko modua eskaintzen dute. Erabili karaktere-estiloak karaktere baten, hitz baten edo paragrafoan hautatutako zati baten propietateak aldatzeko. Testu-hautapenari karaktere-estilo bat aplikatzen zaionean, karaktere-estiloaren propietateek gainidatzi egiten dituzte paragrafo-karaktereen propietateak.

Adibidez, 15pt letra-tamainako karaktere-estilo bat aplikatzen bazaio 12pt letra-tamaina duen paragrafo bateko hautapen bati, hautapenak 15pt tamaina hartuko du, baina paragrafoaren gainerako zatiak 12pt tamainari eutsiko dio.

Karaktere-estilo lehenetsia, izatez, uneko paragrafo-estiloaren karaktere-propietateen multzoa da. Erabili karaktere-estilo lehenetsia hautapenaren karaktere-propietateak berrezarri eta paragrafo-estiloarenak erabili nahi badira. Ezin da karaktere-estilo lehenetsia pertsonalizatu.

Komando hau erabiltzeko...

1. Aukeratu Ikusi - Estiloak edo Estiloak - Kudeatu estiloak (⌘+TF11) 'Estiloak' panela irekitzeko.

2. Egin klik panelaren goiko aldeko 'Karaktere-estiloak' ikonoan, eta hautatu karaktere-estilo bat.

3. Egin eskuineko klik laster-menua irekitzeko eta aukeratu Aldatu/Berria.

Karaktere-estiloa ikonoa

Formatu zuzenak karaktere-estiloek eskainitako edozein formatu gainidazten du. Hautapen bati formatu zuzena kentzeko, erabili Formatua - Garbitu formatu zuzena (⌘Ctrl+M).

## Antolatzailea

Ezarri hautatutako estiloaren aukerak.

Erabili antolatzaileko Dauka atala karaktere-estiloaren propietateak ikusteko.

## KaraktereakLetra-tipoa

Zehaztu aplikatu nahi duzun formatua eta letra-tipoa.

## Karaktere-efektuak

Zehaztu letra-tipoan erabili nahi dituzun efektuak.

## Letra-tipoaren kokaguneaKokagunea

Zehaztu karaktereen kokapena, eskala, biraketa eta tartea.

## Asiar diseinua

Asiar hizkuntzetan marra bikoitzarekin idazteko aukera ezartzen du. Hautatu karaktereak testuan eta ondoren aukeratu komando hau.

Komando horiek atzitzeko, lehenago asiar hizkuntzen euskarria gaitu behar duzu LibreOffice - HobespenakTresnak - Aukerak - Hizkuntza-ezarpenak - Hizkuntzak aukeran.

## Nabarmentzea

Uneko nabarmentze-kolorea aplikatzen dio karaktere-estiloari edo testu-hautapenari.

## Ertzak

Hautatutako objektuen ertzen aukerak ezartzen ditu Writer edo Calc aplikazioetan.

### Berrezarri

Uneko fitxan aldatu diren balioak berrezartzen ditu elkarrizketa-koadroa ireki zenean zituzten balioetara. Aplikatu erabili bada, komando hori erabili ondoko aldaketak baztertuko dira.

### Aplikatu

Fitxa guztietako aldaketak aplikatzen ditu elkarrizketa-koadroa itxi gabe. Ezin da atzera bota Berrezarri erabilita.

### Berrezarri gurasoan

Uneko fitxako balioak antolatzaileko 'Heredatu hemendik' atalean zehaztutako estiloan dagozkien balioekin ezartzen dira. Kasu guztietan, 'Heredatu hemendik' atalean 'Bat ere ez' ezarrita badago ere, 'Dauka' atalean fitxa honetarako dauden balioak kendu egingo dira.

#### Ados

Aldaketa guztiak gorde eta elkarrizketa-koadroa ixten du.

### Utzi

Elkarrizketa-koadroa ixten du eta fitxa guztietako aldaketak baztertzen ditu. Aplikatu erabili bada, komando hori erabili ondoko aldaketak baztertuko dira.