Estatistika-funtzioak. Lehen zatia.

Edukiak
Indizea 🔎︎

# Estatistika-funtzioak. Lehen zatia

## COUNTIFS

Barruti anitzetan irizpidea betetzen duten gelaxken kopurua ematen du.

## B

Banaketa binomiala duen lagin baten probabilitatea kalkulatzen du.

#### Sintaxia

B(Saioak; SP; T1 [; T2])

Saioak: saio independenteen kopurua da.

SP saio bakoitzaren arrakasta-probabilitatea da.

T1: saioen gutxieneko kopurua da.

T2 (aukerakoa): saioen gehieneko kopurua da.

#### Adibidea

Dado bat hamar aldiz botata, zein probabilitate dago birritan 6 zenbakia ateratzeko? Seia (edo beste edozein zenbaki) ateratzeko probabilitatea 1/6 da. Beraz, hau da formula:

=B(10;1/6;2): % 29ko probabilitatea ematen du.

## BETADIST

Beta funtzioa ematen du.

#### Sintaxia

BETADIST(Zenbakia; Alfa; Beta [; Hasiera [; Amaiera [; Metatua]]])

Zenbakia: funtzioa ebaluatzeko zenbakia da, hasiera eta amaiera artekoa.

Alfa: banaketa-parametroa da.

Beta: banaketa-parametroa da.

Hasiera (aukerakoa): Zenbakia parametroaren beheko muga da.

Amaiera (aukerakoa): Zenbakia parametroaren goiko muga da.

Metatua (aukerakoa): 0 edo Faltsua izan daiteke probabilitate-dentsitatearen funtzioa kalkulatzeko. Beste edozein balio edo Egiazkoa izan daiteke, edo ez ikusi egin dakioke, banaketa metatuaren funtzioa kalkulatzeko.

LibreOffice Calc-eko funtzioetan, "aukerakoa" marka daukaten parametroak alde batera utz daitezke ondoren parametrorik ez dagoenean soilik. Adibidez, lau parametro dituen funtzio batean, funtzio horietako azken biek "aukerakoa" marka badaukate, 4. parametroa edo 3. eta 4. parametroa alde batera utz ditzakezu, baina ezin duzu alde batera utzi 3. parametroa bakarrik.

#### Adibidea

=BETADIST(0.75;3;4) funtzioak 0.96 balioa ematen du.

## BETA.DIST

Beta funtzioa ematen du.

Funtzio hau LibreOffice 4.2 bertsiotik dago erabilgarri.

#### Sintaxia

BETA.DIST(Zenbakia; Alfa; Beta; Metatua [; Hasiera [; Amaiera]])

Zenbakia: funtzioa ebaluatzeko zenbakia da, hasiera eta amaiera artekoa.

Alfa (ezinbestekoa) banaketa-parametroa da.

Beta (ezinbestekoa) banaketa-parametroa da.

Metatua (ezinbestekoa) 0 edo Faltsua izan daiteke probabilitate-dentsitatearen funtzioa kalkulatzeko. Beste edozein balio edo Egiazkoa izan daiteke banaketa metatuaren funtzioa kalkulatzeko.

Hasiera (aukerakoa) Zenbakia parametroaren beheko muga da.

Amaiera (aukerakoa) Zenbakia parametroaren goiko muga da.

LibreOffice Calc-eko funtzioetan, "aukerakoa" marka daukaten parametroak alde batera utz daitezke ondoren parametrorik ez dagoenean soilik. Adibidez, lau parametro dituen funtzio batean, funtzio horietako azken biek "aukerakoa" marka badaukate, 4. parametroa edo 3. eta 4. parametroa alde batera utz ditzakezu, baina ezin duzu alde batera utzi 3. parametroa bakarrik.

#### Adibidea

=BETA.DIST(2;8;10;1;1;3) 0,6854706 ematen du

=BETA.DIST(2;8;10;0;1;3) 1,4837646 ematen du

## BETAINV

Beta probabilitate metatuaren dentsitate-funtzioaren alderantzizkoa ematen du.

#### Sintaxia

BETAINV(Zenbakia; Alfa; Beta [; Hasiera [; Amaiera]])

Zenbakia: funtzioa ebaluatzeko zenbakia da, hasiera eta amaiera artekoa.

Alfa: banaketa-parametroa da.

Beta: banaketa-parametroa da.

Hasiera (aukerakoa): Zenbakia parametroaren beheko muga da.

Amaiera (aukerakoa): Zenbakia parametroaren goiko muga da.

LibreOffice Calc-eko funtzioetan, "aukerakoa" marka daukaten parametroak alde batera utz daitezke ondoren parametrorik ez dagoenean soilik. Adibidez, lau parametro dituen funtzio batean, funtzio horietako azken biek "aukerakoa" marka badaukate, 4. parametroa edo 3. eta 4. parametroa alde batera utz ditzakezu, baina ezin duzu alde batera utzi 3. parametroa bakarrik.

#### Adibidea

=BETAINV(0,5;5;10): 0,33 ematen du.

## BETA.INV

Beta probabilitate metatuaren dentsitate-funtzioaren alderantzizkoa ematen du.

Funtzio hau LibreOffice 4.2 bertsiotik dago erabilgarri.

#### Sintaxia

BETA.INV(Zenbakia; Alfa; Beta [; Hasiera [; Amaiera]])

Zenbakia: funtzioa ebaluatzeko zenbakia da, hasiera eta amaiera artekoa.

Alfa: banaketa-parametroa da.

Beta: banaketa-parametroa da.

Hasiera (aukerakoa): Zenbakia parametroaren beheko muga da.

Amaiera (aukerakoa): Zenbakia parametroaren goiko muga da.

LibreOffice Calc-eko funtzioetan, "aukerakoa" marka daukaten parametroak alde batera utz daitezke ondoren parametrorik ez dagoenean soilik. Adibidez, lau parametro dituen funtzio batean, funtzio horietako azken biek "aukerakoa" marka badaukate, 4. parametroa edo 3. eta 4. parametroa alde batera utz ditzakezu, baina ezin duzu alde batera utzi 3. parametroa bakarrik.

#### Adibidea

=BETA.INV(0,5;5;10): 0,3257511553 ematen du.

## BINOMDIST

Banaketa binomialaren probabilitatea ematen du.

#### Sintaxia

BINOMDIST(X;saioak;SP;C)

X: saio multzo batean lortutako arrakasta kopurua da.

Saioak: saio independenteen kopurua da.

SP saio bakoitzaren arrakasta-probabilitatea da.

C = 0 idatzita, gertaera bakar baten probabilitatea kalkulatzen da, eta C = 1 idatzita, probabilitate metatua.

#### Adibidea

=BINOMDIST(A1;12;0,5;0): 0tik12ra bitarteko balioak sartzen badira A1 gelaxkan eta txanpona 12 aldiz botatzen bada, Aurrealdea A1en adierazi adina aldiz ateratzeko probabilitatea kalkulatzen du, hau da, A1=5 bada, 12 botalditan 5 aurrealde ateratzeko probabilitatea ematen du.

=BINOMDIST(A1;12;0,5;1): serie beraren probabilitate metatuak erakusten ditu. Adibidez, A1 = 4 bada, seriearen probabilitate metatua izango da 0, 1, 2, 3 edo 4 aldiz Aurrealdea (OR ez-esklusiboa).

## BINOM.DIST

Banaketa binomialaren probabilitatea ematen du.

Funtzio hau LibreOffice 4.2 bertsiotik dago erabilgarri.

#### Sintaxia

BINOM.DIST(X;saioak;SP;C)

X: saio multzo batean lortutako arrakasta kopurua da.

Saioak: saio independenteen kopurua da.

SP saio bakoitzaren arrakasta-probabilitatea da.

C = 0 idatzita, gertaera bakar baten probabilitatea kalkulatzen da, eta C = 1 idatzita, probabilitate metatua.

#### Adibidea

=BINOM.DIST(A1;12;0,5;0): 0tik12ra bitarteko balioak sartzen badira A1 gelaxkan eta txanpona 12 aldiz botatzen bada, Aurrealdea A1en adierazi adina aldiz ateratzeko probabilitatea kalkulatzen du, hau da, A1=5 bada, 12 botalditan 5 aurrealde ateratzeko probabilitatea ematen du.

=BINOM.DIST(A1;12;0,5;1): serie beraren probabilitate metatuak erakusten ditu. Adibidez, A1 = 4 bada, seriearen probabilitate metatua izango da 0, 1, 2, 3 edo 4 aldiz Aurrealdea (OR ez-esklusiboa).

## BINOM.INV

Banaketa binomial metatua irizpide-balioa baino handiagoa edo berdina duten balioetatik txikiena ematen du.

Funtzio hau LibreOffice 4.2 bertsiotik dago erabilgarri.

#### Sintaxia

BINOM.INV(Saioak; SP; Alfa)

Saioak: saio independenteen kopurua da.

SP saio bakoitzaren arrakasta-probabilitatea da.

Alfa Lortu edo gainditu beharreko ertzeko probabilitatea.

#### Adibidea

=BINOM.INV(8;0,6;0,9): 7 ematen du, alegia, banaketa binomial metatua irizpide-balioa baino handiagoa edo berdina duten balioetatik txikiena.

## CHIDIST

Adierazitako khi-karratuaren bidez, hipotesia berresten duen probabilitate-balioa ematen du. CHIDIST funtzioak ausazko lagin baten khi-karratuaren balioa kalkulatzen du, balio guztien "(behatutako balioa - espero den balioa)^2/espero den balioa" batuz, eta hortik abiatuta zehazten du probatu beharreko hipotesiaren errore-probabilitatea.

CHITEST funtzioarekin ere lor daiteke CHIDIST funtzioak zehaztutako probabilitatea.

#### Sintaxia

CHIDIST(Zenbakia; Askatasun_graduak)

Zenbakia: Ausazko laginaren khi-karratuaren balioa da, errore-probabilitatea kalkulatzeko erabiliko dena.

Askatasun_graduak: probaren askatasun-graduak dira.

#### Adibidea

=CHIDIST(13,27; 5) 0,02 ematen du.

Ausazko laginaren khi-karratuaren balioa 13,27 bada eta saiakuntzak 5 graduko askatasuna badu, orduan, hipotesia bete egingo da % 2ko errore-probabilitatearekin.

## CHIINV

Khi-karratuaren banaketaren ilara bakarreko probabilitatearen alderantzizkoa ematen du.

#### Sintaxia

CHIINV(zenbakia; askatasun_graduak)

Kopurua: errore-probabilitatearen balioa da.

Askatasun_graduak: probaren askatasun-graduak dira.

#### Adibidea

Dado bat 1020 aldiz bota da. Hauek izan dira 1 eta 6 bitarteko zenbakien emaitzak: 195, 151, 148, 189, 183 eta 154 aldiz atera dira (behatutako balioak). Hipotesia da dadoak ez duela tranparik.

Goian emandako formularen bidez zehazten da ausazko laginaren khi-karratuaren banaketa. Dadoa n aldiz botata, zenbaki bakoitza agertzeko probabilitatea 1/6 denez, espero den balioa 1020/6 = 170 izango da, eta khi-karratuaren formulak 13,27 emango du.

(Behatutako) khi-karratua, CHIINV khi karratua (teorikoa) baino handiagoa edo berdina bada, hipotesia baztertu egingo da, handiegia izango baita teoriaren eta saiakuntzaren arteko desbideratzea. Behatutako khi-karratua CHIINV baino txikiagoa bada, hipotesia baietsi egingo da adierazitako errore-probabilitatearekin.

=CHIINV(0,05;5): 11,07 ematen du.

=CHIINV(0,02;5): 13,39 ematen du.

Errore-probabilitatea % 5ekoa bada, dadoa ez da benetakoa. Errore-probabilitatea % 2koa bada, ez dago dadoa trukatuta dagoela pentsatzeko arrazoirik.

## CHISQDIST

Probabilitate-dentsitatearen funtzioaren balioa edo khi-karratuaren banaketari dagokion banaketa metatuaren funtzioa.

#### Sintaxia

CHISQDIST(Zenbakia; AskatasunGraduak [; Metatua])

Zenbakia: funtzioa kalkulatu behar zaion zenbakia da.

Askatasun_graduak: Khi-karratuaren funtzioaren askatasun-graduak.

Metatua (aukerakoa): 0 edo Faltsua, probabilitate-dentsitatearen funtzioa kalkulatzen du. Beste balio batzuk edo Egiazkoa izanez gero, edo ez ikusi eginez gero, banaketa metatuaren funtzioa kalkulatzen du.

## CHISQ.DIST

Probabilitate-dentsitatearen funtzioaren balioa, edo khi-karratuaren banaketari dagokion banaketa metatuaren funtzioa ematen du.

Funtzio hau LibreOffice 4.2 bertsiotik dago erabilgarri.

#### Sintaxia

CHISQ.DIST(Zenbakia; Askatasun_graduak; Metatua)

Zenbakia: Ausazko laginaren khi-karratuaren balioa da, errore-probabilitatea kalkulatzeko erabiliko dena.

Askatasun_graduak: probaren askatasun-graduak dira.

Metatua (aukerakoa): 0 edo Faltsua izan daiteke probabilitate-dentsitatearen funtzioa kalkulatzeko. Beste edozein balio edo Egiazkoa izan daiteke, edo ez ikusi egin dakioke, banaketa metatuaren funtzioa kalkulatzeko.

#### Adibidea

=CHISQ.DIST(3; 2; 0): 0,1115650801 ematen du, 2 askatasun-graduko probabilitate-dentsitatearen funtzioa, x = 3 denean.

=CHISQ.DIST(3; 2; 1) funtzioak 0,7768698399 ematen du, 2 askatasun-graduko khi-karratuaren banaketa metatua, x = 3 denean.

## CHISQ.DIST.RT

Adierazitako khi-karratuaren bidez, hipotesia berresten duen probabilitate-balioa ematen du. CHISQ.DIST.RT funtzioak ausazko lagin baten khi-karratuaren balioa kalkulatzen du, balio guztien "(behatutako balioa - espero den balioa)^2/espero den balioa" batuz, eta hortik abiatuta zehazten du probatu beharreko hipotesiaren errore-probabilitatea.

CHITEST funtzioarekin ere lor daiteke CHISQ.DIST.RT funtzioak zehaztutako probabilitatea.

Funtzio hau LibreOffice 4.2 bertsiotik dago erabilgarri.

#### Sintaxia

CHISQ.DIST.RT(Zenbakia; AskatasunGraduak)

Zenbakia: Ausazko laginaren khi-karratuaren balioa da, errore-probabilitatea kalkulatzeko erabiliko dena.

AskatasunGraduak: probaren askatasun-graduak dira.

#### Adibidea

=CHISQ.DIST.RT(13,27; 5) 0,0209757694 ematen du.

Ausazko laginaren khi-karratuaren balioa 13,27 bada eta saiakuntzak 5 graduko askatasuna badu, orduan, hipotesia bete egingo da % 2ko errore-probabilitatearekin.

## CHISQINV

CHISQDIST funtzioaren alderantzizkoa ematen du.

#### Sintaxia

CHISQINV(Probabilitatea; Askatasun-graduak)

Probabilitatea: Alderantzizko khi-karratuaren banaketa kalkulatu behar zaion probabilitate-balioa.

Askatasun_graduak: Khi-karratuaren funtzioaren askatasun-graduak.

## CHISQ.INV

Khi-karratuaren banaketaren ezkerreko ilararen probabilitatearen alderantzizkoa ematen du.

Funtzio hau LibreOffice 4.2 bertsiotik dago erabilgarri.

#### Sintaxia

CHISQ.INV(Probabilitatea; Askatasun_graduak)

Probabilitatea : Alderantzizko khi-karratuaren banaketa kalkulatu behar zaion probabilitate-balioa.

Askatasun_graduak: Khi-karratuaren funtzioaren askatasun-graduak.

#### Adibidea

=CHIINV(0,05;5): 11,07 ematen du.

## CHISQ.INV.RT

Khi-karratuaren banaketaren ilara bakarreko probabilitatearen alderantzizkoa ematen du.

Funtzio hau LibreOffice 4.2 bertsiotik dago erabilgarri.

#### Sintaxia

CHIINV(zenbakia; askatasun_graduak)

Kopurua: errore-probabilitatearen balioa da.

Askatasun_graduak: probaren askatasun-graduak dira.

#### Adibidea

Dado bat 1020 aldiz bota da. Hauek izan dira 1 eta 6 bitarteko zenbakien emaitzak: 195, 151, 148, 189, 183 eta 154 aldiz atera dira (behatutako balioak). Hipotesia da dadoak ez duela tranparik.

Goian emandako formularen bidez zehazten da ausazko laginaren khi-karratuaren banaketa. Dadoa n aldiz botata, zenbaki bakoitza agertzeko probabilitatea 1/6 denez, espero den balioa 1020/6 = 170 izango da, eta khi-karratuaren formulak 13,27 emango du.

(Behatutako) khi karratua, CHIINV khi-karratua (teorikoa) baino handiagoa edo berdina bada, hipotesia baztertu egingo da, handiegia izango baita teoriaren eta saiakuntzaren arteko desbideratzea. Behatutako khi-karratua CHIINV baino txikiagoa bada, hipotesia baietsi egingo da adierazitako errore-probabilitatearekin.

=CHIINV(0,05;5): 11,07 ematen du.

=CHIINV(0,02;5): 13,39 ematen du.

Errore-probabilitatea % 5ekoa bada, dadoa ez da benetakoa. Errore-probabilitatea % 2koa bada, ez dago dadoa trukatuta dagoela pentsatzeko arrazoirik.

## CHISQ.TEST

Khi-karratuaren independentzia-frogan oinarrituta, bi froga-serieren ausazko banaketako desbideratze-probabilitatea ematen du. Datuen khi-karratuaren banaketa ematen du CHITEST funtzioak.

CHISQ.DIST funtzioarekin ere lor daiteke CHISQ.TEST funtzioak ematen duen probabilitatea; horretarako, ausazko laginaren khi-karratua parametro gisa eman beharko da, datu-errenkadaren ordez.

Funtzio hau LibreOffice 4.2 bertsiotik dago erabilgarri.

#### Sintaxia

CHISQ.TEST(DatuakB; DatuakE)

DatuakB behatutako datuen matrizea da.

DatuakE esperotako datuen bitartea da.

#### Adibidea

| Datuak_B (behatutakoa) | Datuak_E (esperotakoa)
1 | 195 | 170
2 | 151 | 170
3 | 148 | 170
4 | 189 | 170
5 | 183 | 170
6 | 154 | 170

=CHITEST(A1:A6;B1:B6): 0,02 ematen du. Probabilitate horrekin betetzen da khi-karratuaren banaketa teorikoa.

## CHITEST

Khi-karratuaren independentzia-frogan oinarrituta, bi froga-serieren ausazko banaketako desbideratze-probabilitatea ematen du. Datuen khi-karratuaren banaketa ematen du CHITEST funtzioak.

CHIDIST funtzioarekin ere lor daiteke CHITEST funtzioak ematen duen probabilitatea; horretarako, ausazko laginaren khi-karratua parametro gisa eman beharko da, datu-errenkadaren ordez.

#### Sintaxia

CHITEST(DatuakB; DatuakE)

Datuak_B: behatutako datuen matrizea da.

DatuakE esperotako datuen bitartea da.

#### Adibidea

| Datuak_B (behatutakoa) | Datuak_E (esperotakoa)
1 | 195 | 170
2 | 151 | 170
3 | 148 | 170
4 | 189 | 170
5 | 183 | 170
6 | 154 | 170

=CHITEST(A1:A6;B1:B6): 0,02 ematen du. Probabilitate horrekin betetzen da khi-karratuaren banaketa teorikoa.

## COUNT

Argumentu-zerrenda batean zenbat zenbaki dauden adierazten du. Testu-sarrerei ez ikusi egiten zaie.

#### Sintaxia

COUNT(Zenbakia 1 [; Zenbakia 2 [; … [; Zenbakia 255]]])

Zenbakia 1, Zenbakia 2, … , Zenbakia 255 zenbakiak dira, edo zenbakiak dituzten gelaxken edo gelaxka-barrutien erreferentziak.

Funtzio honek datu-barruti bateko edozein testuri edo gelaxka hutsi ez ikusiarena egiten dio. Funtzio honek emaitza okerrak emango dituela susmatzen bada, begiratu testurik dagoen datu-barrutietan. Datu-barruti bateko testu-edukiak nabarmentzeko, erabili balioak nabarmentzeko eginbidea.

#### Adibidea

Balioa 1 - 4 eremuetako 2, 4, 6 eta zortzi sarrerak kontatu behar dira.

=COUNT(2;4;6;"eight") = 3. Zenbakien kopurua 3 da, beraz.

## COUNTA

Argumentu-zerrendan zenbat balio dauden adierazten du. Testu-sarrerak ere kontatu egiten dira, nahiz eta 0 luzerako karaktere-kate hutsa eduki. Argumentu bat matrizea edo erreferentzia bada, ez ikusi egingo zaie matrizeko edo erreferentziako gelaxka hutsei.

#### Sintaxia

COUNTA(Zenbakia 1 [; Zenbakia 2 [; … [; Zenbakia 255]]])

Zenbakia 1, Zenbakia 2, … , Zenbakia 255 zenbakiak dira, edo zenbakiak dituzten gelaxken edo gelaxka-barrutien erreferentziak.

#### Adibidea

Balioa 1 - 4 eremuetako 2, 4, 6 eta zortzi sarrerak kontatu behar dira.

=COUNTA(2;4;6;"eight") = 4. Balioen kopurua 4 da, beraz.

## COUNTBLANK

Gelaxka hutsen kopurua ematen du.

#### Sintaxia

COUNTBLANK(Barrutia)

Barrutia gelaxka-barrutiko gelaxka hutsen kopurua ematen du.

#### Adibidea

=COUNTBLANK(A1:B2): 4 itzuliko du A1, A2, B1 eta B2 gelaxkak hutsik badaude.

## COUNTIF

Gelaxka-barruti batean irizpide jakin batzuk betetzen dituzten elementuen kopurua ematen du.

#### Sintaxia

COUNTIF(Barrutia; Irizpideak)

Barrutia: irizpideak aplikatu behar zaizkion barrutia.

Irizpidea: Irizpide bat gelaxka bakarreko erreferentzia, zenbaki edo testu bat da. Gelaxka-edukiekin konparazioak egiteko erabiltzen da.

Gelaxka huts baten erreferentzia 0 zenbakitzat hartzen da.

Bat datorren adierazpen bat honakoa izan daiteke:

- Zenbaki bat edo balio logiko bat. Bat datorren gelaxka-edukia zenbaki edo balio logiko horren berdina izango da.

- Konparatzaile batekin (<, <=, =, >, >=, <>) hasten den balio bat.

  = ikurrarekin, balioa hutsik badago, gelaxka hutsekin bat egingo du.

  <> ikurrarekin, balioa hutsik badago, hutsik ez dauden gelaxkekin bat egingo du.

  <> ikurrarekin, balioa ez badago hutsik, edozein gelaxka-edukirekin bat egingo du, gelaxka hutsak barne, balio horrekin salbu.

  Oharra: "=0" balioak ez du bat egiten gelaxka hutsekin.

  = eta <> eragileetarako, balioa hutsik ez badago eta zenbaki mota gisa edo horren azpimota gisa interpretatu ezin bada eta = eta <> bilaketa-irizpideak gelaxka osoei aplikatu behar zaizkie propietatea markatuta badago, konparazioa gelaxka-eduki osoekin egingo da. Markatuta ez badago, konparazioa irizpideekin bat datorren eremu-zatiarekin egingo da.

- Beste testu-balio batzuk. = eta <> bilaketa-irizpideak gelaxka osoei aplikatu behar zaizkie propietatea egia bada, konparazioa gelaxka-eduki osoekin egingo da. Faltsua bada, konparazioa irizpideekin bat datorren eremu-zatiarekin egingo da. Adierazpenak testua, zenbakiak adierazpen erregularrak zein komodinak (kalkulu-aukeretan gaituta badaude) eduki ditzake.

Bilaketak komodinak edo adierazpen erregularrak onartzen ditu. Adierazpen erregularrak gaituta badaude, "den.*" sartu daiteke, adibidez, edozein karaktere kopururekin jarraitutako "den" katearen lehen agerraldia bilatzeko. Adierazpen erregularra den testuren bat bilatu nahi bada, karaktere bakoitzari "\" karakterea jarri behar zaio aurretik, edo testua \Q...\E karaktereen artean sartu behar da. Komodinen edo adierazpen erregularren ebaluazio automatikoa aktibatzeko/desaktibatzeko, erabili LibreOffice - HobespenakTresnak - Aukerak - LibreOffice Calc - Kalkulatu.

Adierazpen erregular bat ordezkatzen duten bilaketa-irizpideko kateak diren argumentu bat edo gehiago dituzten funtzioak erabiltzean, lehen aldian kate-irizpide horiek zenbaki bihurtzeko saialdia egingo da. Adibidez, ".0" katea 0.0 bihurtuko da, eta abar. Ongi bihurtzen bada, bat etortzea ez da izango adierazpen erregularreko bat etortzea, baizik eta zenbakizko bat etortzea. Hala ere, dezimalen bereizlea puntua ez den eskualde-ezarpen batean, adierazpen erregularraren bihurketak funtzionatu egingo du. Zenbakizko adierazpen bat sortu ordez adierazpen erregularraren ebaluazioa behartzeko, erabili zenbakitzat hartu ezin daitezkeen adierazpenak, adibidez ".[0]" edo ".\0" edo "(?i).0".

#### Adibidea

2000 eta 2009 bitarteko zenbakiak ditu A1:A10 gelaxka-barrutiak. B1 gelaxkak 2006 zenbakia dauka. B2 gelaxkan, sartu formula hau:

=COUNTIF(A1:A10;2006) funtzioak 1 ematen du.

=COUNTIF(A1:A10;B1) funtzioak 1 ematen du.

=COUNTIF(A1:A10;">=2006") funtzioak 4 ematen du.

=COUNTIF(A1:A10;"<"&B1) - B1 gelaxkak 2006 duenean, funtzioak 6 ematen du.

=COUNTIF(A1:A10;C2), C2 gelaxkan >2006 testua ipinita, A1:A10 barrutian >2006 diren gelaxken kopurua zenbatzen du.

Zenbaki negatiboak soilik zenbatzeko: =COUNTIF(A1:A10;"<0")

## EXPONDIST

Banaketa esponentziala ematen du.

#### Sintaxia

EXPONDIST(Zenbakia; lambda; M)

Zenbakia: funtzioaren balioa da.

Lambda: parametro-balioa da.

C funtzioaren forma zehazten duen balio logikoa da. C = 0 bada, dentsitate-funtzioa kalkulatzen du; C = 1 bada, banaketa kalkulatzen du.

#### Adibidea

=EXPONDIST(3;0,5;1): 0,78 ematen du.

## EXPON.DIST

Banaketa esponentziala ematen du.

Funtzio hau LibreOffice 4.2 bertsiotik dago erabilgarri.

#### Sintaxia

EXPON.DIST(Zenbakia; lambda; M)

Zenbakia: funtzioaren balioa da.

Lambda: parametro-balioa da.

C funtzioaren forma zehazten duen balio logikoa da. C = 0 bada, dentsitate-funtzioa kalkulatzen du; C = 1 bada, banaketa kalkulatzen du.

#### Adibidea

=EXPON.DIST(3;0,5;1): 0,7768698399 ematen du.

## INTERCEPT

Lerroak Y ardatza zein puntutan ebakiko duen kalkulatzen du, lehendik ezagutzen diren X balioen eta y balioen bidez.

#### Sintaxia

INTERCEPT(datuak_Y; datuak_X)

Datuak_Y: behatutako datuen mendeko multzoa da.

Datuak_X: behatutako datuen multzo independentea da.

Zenbakiak dauzkaten izenak, matrizeak edo erreferentziak erabili behar dira hemen. Zenbakiak zuzenean ere sar daitezke.

#### Adibidea

Ebakidura kalkulatzeko, erabili adibideko kalkulu-orriko D3:D9 gelaxkak Y balio gisa eta C3:C9 X balio gisa. Hauxe izango litzateke sarrera:

=INTERCEPT(D3:D9;C3:C9) = 2.15.

## RSQ

Pearson-en korrelazio-koefizientearen karratua ematen du, zehaztutako balioen arabera. RQS (edo mugatze-koefizientea) egokitzapenaren kalitatearen neurria da, eta erregresio-analisiak egiteko erabil daiteke.

#### Sintaxia

RSQ(Y_datuak; X_datuak)

Y_datuak: datu-puntuen matrizea edo barrutia.

X_datuak: datu-puntuen matrizea edo barrutia.

#### Adibidea

=RSQ(A1:A20;B1:B20): A eta B zutabeetako datu-serieen mugatze-koefizienteak kalkulatzen ditu.

Erlazionatutako gaiak

Funtzioak kategoriaren arabera