Edukiak
Indizea 🔎︎

# Irizpideak

Zehaztu hautatutako gelaxkaren baliozkotasun-arauak.

Komando hau erabiltzeko...

Menua Datuak - Baliozkotasuna - Irizpideak fitxa.

Adibidez, honelako irizpideak defini ditzakezu: "1 eta 10 arteko zenbakiak" edo "20 karaktere baino gehiago ez dituzten testuak".

## Onartu

Egin klik hautatutako gelaxkaren/gelaxken baliozkotasun-aukera batean.

Ondorengo baldintzak dituzu erabilgarri:

Baldintza | Efektua
Balio guztiak | Mugarik ez.
Zenbaki osoak | Baldintzari dagozkion osoko zenbakiak bakarrik.
Dezimala | Baldintzari dagozkion zenbaki guztiak.
Data | Baldintzari dagozkion zenbaki guztiak. Elkarrizketa-koadroa irekitzen den hurrengoan, formateatu egingo dira sartutako balioak.
Ordua | Baldintzari dagozkion zenbaki guztiak. Elkarrizketa-koadroa irekitzen den hurrengoan, formateatu egingo dira sartutako balioak.
Gelaxka-barrutia | Gelaxka-barruti bateko balioak bakarrik onartu. Gelaxka-barrutia esplizituki zehaztu daiteke, edo datu-baseko barruti izendun gisa, edo barruti izendun gisa. Barrutiak gelaxken zutabe bat edo errenkada bat izan dezake. Zutabeen edo errenkaden barruti bat zehazten baduzu, lehen zutabea bakarrik erabiliko da.
Zerrenda | Zerrenda batean zehaztutako balioak edo karaktere-kateak bakarrik onartuko dira. Karaktere-kateak eta balioak nahas daitezke. Zenbakiek euren balioaren arabera ebaluatzen direnez, 1 zenbakia sartzen baduzu zerrendan, % 100 sarrera ere baliozkoa izango da. 255 karaktere arte gordetzen dira Excel formatua erabiltzean.
Testuaren luzera | Baldintzaren luzerarekin bat datozen sarrerak.
Pertsonalizatua | Onartu Formula koadroan sartutako formulak TRUE itzultzen duten balioak soilik, formula hori sartutako balioarekin kalkulatzen denean. Formula TRUE edo FALSE balio boolear bat ematen duen edozein adierazpen izan daiteke, edo zenbakizko balio bat ematen duena izan daiteke, non zero ez diren balioak TRUE modura interpretatzen diren eta 0 balioa FALSE modura. Formulek erreferentzia erlatiboak erabili ditzakete. Adibidez, A1:A4 gelaxkak hautatuta badaude, kurtsorea A1 gelaxkan badago eta ISODD(A1) sartzen bada Formula koadroan, zenbaki bakoitiak soilik sartu ahal izango dira A1 eta A4 gelaxken arteko gelaxketan.

## Onartu gelaxka hutsak

Tresnak - Detektibea - Markatu baliogabeko datuak aukerarekin batera, gelaxka hutsak baliogabeko datu gisa bistaratuko diren (desgaituta) edo ez (gaituta) definitzen du.

## Erakutsi hautapen-zerrenda

Baliozko kate edo balioen zerrenda bat erakusten du, haien artean hautapenak egiteko. Zerrenda irekitzeko beste modu bat gelaxka hautatzea eta ⌘+DCtrl+D sakatzea da.

### Ordenatu sarrerak gorantz

Hautapen-zerrenda gorantz ordenatzen du eta bikoiztutako sarrerak iragazten ditu zerrendan. Ez badago hautatuta, datu-iturburuaren ordena hartzen da.

## Iturburua

Sartu baliozko balioak edo testua dituen gelaxka-barrutia.

## Sarrerak

Sartu baliozko balioak edo testu-kateak izango diren sarrerak.

## Datuak

Hautatu erabiliko den konparazio-eragilea. Erabilgarri egongo diren eragileak Onartu koadroan hautatu denaren araberakoak izango dira. "bitarte honetan" edo "ez dago bitarte honetan" aukeratu bada, Minimoa eta Maximoa sarrera-koadroak agertuko dira. Bestela, Minimoa, Maximoa edo Balioa sarrera-koadroak agertuko dira.

## Balioa

Sartu Onartu koadroan hautatuta daukazun datu-balidazioko aukerarentzako balioa.

## Minimoa

Sartu Onartu koadroan hautatuta daukazun datu-balidazioko aukerarentzako balio minimoa.

## Maximoa

Sartu Onartu koadroan hautatuta daukazun datu-balidazioko aukerarentzako balio maximoa.