Edukiak
Indizea 🔎︎

# Osagarri-funtzioak

Erabilgarri dauden zenbait osagarri-funtzioren zerrenda eta deskribapenak aurkituko dituzu hemen.

Osagarrien kontzeptua

Bestalde, LibreOffice Calc-eko osagarrien interfazeari buruzko azalpena ere aurkituko duzu laguntza honetan. Horrez gain, funtzio nagusiak eta beraien parametroak ere azaltzen dira Shared LibraryLibreOffice Calc add-in DLLren laguntzan.

## Eskainitako osagarriak

LibreOffice Calc-eko osagarrien interfazearen adibideak aurkituko dituzu LibreOffice suitean.

Analisi-funtzioak. Lehen zatia

Analisi-funtzioak. Bigarren zatia

## DAYSINMONTH

Adierazitako datako hilabeteak zenbat egun dituen kalkulatzen du.

#### Sintaxia

DAYSINMONTH(data)

Data: Kontsultatu nahi den urteko hilabete jakin bateko edozein data. Dataren parametroak baliozko data bat izan behar du LibreOffice(r)en eskualde-ezarpenaren arabera.

#### Adibidea

=DAYSINMONTH(A1) funtzioak 29 egun emango du, A1 gelaxkak 68/02/17 badauka, hau da, 1968ko otsaileko baliozko data bat.

## DAYSINYEAR

Adierazitako datako urteak zenbat egun dituen kalkulatzen du.

#### Sintaxia

DAYSINYEAR(data)

Data: Urte horretako edozein data. Dataren parametroak baliozko data bat izan behar du LibreOffice(r)en eskualde-ezarpenaren arabera.

#### Adibidea

=DAYSINYEAR(A1) funtzioak 366 egun ematen du, A1 gelaxkak 68/02/29 data badauka, hau da, 1968 urteko baliozko data bat.

## ISLEAPYEAR

Urte bat bisurtea den zehazten du. Hala bada, funtzioak 1 (TRUE) balioa emango du; ez bada, 0 (FALSE) emango du.

#### Sintaxia

ISLEAPYEAR(Data)

Data: Sartutako data bisurte bati dagokion edo ez zehazten du. 'Data' parametroak baliozko data bat izan behar du.

#### Adibidea

=ISLEAPYEAR(A1) funtzioak 1 emango du, A1 gelaxkak 68/02/29 data baldin badauka, hau da, 1968ko otsailaren 29a, baliozko data zure eskualde-ezarpenaren arabera.

=ISLEAPYEAR(DATE(1968;2;29)) edo =ISLEAPYEAR("1968-02-29") ere erabili daiteke, data-katea ISO 8601 notazioan emanda.

Ez erabili inoiz ISLEAPYEAR(2/29/68), lehendabizi 2 zati 29 zati 68 eragiketa kalkulatuko bailuke, eta ondoren emaitz horri ISLEAPYEAR funtzioa aplikatuz kalkulua egingo luke, zenbaki txiki hori hartuta serieko data-zenbaki gisa.

## MONTHS

Bi dataren artean zenbat hilabete dauden kalkulatzen du.

#### Sintaxia

MONTHS(hasiera-data, amaiera-data, mota)

Datuak_1: lehen datu multzoa da.

Datuak_2: bigarren datu multzoa da.

Mota: diferentzia mota kalkulatzen du. Balio posibleak: 0 (tartea) eta 1 (egutegiko hilabeteak).

## ROT13

Karaktere-kate bat zifratzen du karaktereak 13 toki aldatuz alfabetoan. Z letraren ondoren, berriro hasten da alfabetoa (errotazioa). Emaitza gisa lortutako kodeari berriro zifratzeko funtzioa aplikatzen badiozu, testua deszifratu egin dezakezu.

#### Sintaxia

ROT13(testua)

Testua: Sartu zifratu nahi duzun karaktere-katea. ROT13(ROT13(testua)) funtzioak kodea deszifratzen du.

#### Adibidea

=ROT13("Gur Qbphzrag Sbhaqngvba jnf sbhaqrq va Frcgrzore 2010.") funtzioak "The Document Foundation was founded in September 2010." katea itzuliko du. Ikusi nola zuriuneek, digituek eta puntuek ez duten ROT13 funtzioaren eraginik jasaten.

Begiratu ROT13 wiki-orria funtzio horri buruzko xehetasun gehiago jasotzeko.

## WEEKS

Bi dataren artean zenbat aste dauden kalkulatzen du.

#### Sintaxia

WEEKS(HasieraData; AmaieraData; Mota)

Datuak_1: lehen datu multzoa da.

Datuak_2: bigarren datu multzoa da.

Mota: diferentzia mota kalkulatzen du. Balio posibleak: 0 (tartea) eta 1 (aste kopurua).

## WEEKSINYEAR

Data horren urteko aste kopurua kalkulatzen du. Aste kopurua honela definitzen da: bi urte harrapatzen dituen astea bada, aste horretako egun gehienak gertatzen diren urteari gehitzen zaio astea.

#### Sintaxia

WEEKSINYEAR(data)

Data: urte horretako edozein data. Dataren parametroak baliozko data bat izan behar du LibreOffice(r)en eskualde-ezarpenaren arabera.

#### Adibidea

WEEKSINYEAR(A1) funtzioak 53 ematen du, A1 gelaxkak 70/02/17 data badauka, hau da, 1970 urteko baliozko data bat.

## YEARS

Bi dataren artean zenbat urte dauden kalkulatzen du.

#### Sintaxia

YEARS(hasiera-data, amaiera-data, mota)

Datuak_1: lehen datu multzoa da.

Datuak_2: bigarren datu multzoa da.

Mota: diferentzia mota kalkulatzen du. Balio posibleak: 0 (tartea) eta 1 (egutegiko urteak).

## Osagarriak LibreOffice APIaren bidez

Osagarriak LibreOffice APIaren bidez ere inplementa daitezke.

Erlazionatutako gaiak

Funtzioak kategoriaren arabera