Eskema-edukiaren ikusgaitasuna

Edukiak
Indizea 🔎︎

# Eskema tolestea

Ezkutatu eta erakutsi izenburuen azpiko eduki guztia, testua, irudiak, taulak, markoak, formak eta testu-koadroak barne.

Eginbide hau esperimentala da eta erroreak sor ditzake edo espero ez den moduan porta daiteke. Eginbidea gaitzeko, aukeratu LibreOffice - HobespenakTresnak - Aukerak - LibreOffice - Aurreratua eta hautatu Gaitu eginbide esperimentalak kontrol-laukia.

Komando hau erabiltzeko...

Aukeratu LibreOffice - HobespenakTresnak - Aukerak - LibreOffice Writer/Web - Ikusi eta hautatu Erakutsi eskema tolesteko botoiak kontrol-laukia.

Ireki nabigatzailea (F5) eta bistaratu Izenburuak sarrera. Igaroarazi sagua izenburu baten gainetik eta ireki laster-menua. Hautatu Eskema tolestea azpimenua.

Erabili eginbide hau zero ez den eskema-maila duten paragrafo guztien azpiko edukiak ezkutatu eta erakusteko. Gehienetan izenburuak dira. Dokumentu handietan, alde batetik bestera azkarrago joatea ahalbidetzen du, horrela errazago editatu eta irakurri ahal izateko.

## Eskema tolesteko aukera erabiltzea nabigatzailean

Nabigatzaileko eskema tolesteko komando guztiak Izenburuak sarreren laster-menuan erakusten dira. Ireki izenburu baten laster-menua eta aukeratu Eskema tolesteai.

Izenburuak ikonoa

### Tolestu dena

Hautatutako izenburu eta haien azpizenburuen edukiak ezkutatzen ditu. Maila bereko eskema-izenburuak ez dira ezkutatuko. Nabigatzaileko 'Izenburuak' sarrera nagusian aplikatzen bada, dokumentuko izenburuak soilik bistaratuko dira.

### Zabaldu dena

Izenburuen eta azpizenburuen edukiak dokumentu-arean bistaratuko dira. Nabigatzailearen 'Izenburuak' sarrera nagusian aplikatzen bada, dokumentu osoa bistaratuko da.

### Txandakatu

Hautatutako elementuaren eskemaren tolestea txandakatzen du.

## Eskema tolestea saguarekin

### Izenburu baten gainean

Sakatu ⌘Ctrl tekla eta kokatu sagua izenburu baten gainean. Ezkerreko marjinan gezi bat agertuko da gida modura.

Sagu-erakuslearen irudia esku-erakuslera aldatzen denean, honako komandoak erabili daitezke:

- Egin klik hautatutako izenburutik hurrengo izenburura dagoen edukiaren tolestea txandakatzeko.

- Egin eskuineko klik eduki guztia ezkutatu edo erakusteko hautatutako izenburutik (eta bere azpizenburu guztietatik) eskema-maila bereko hurrengo izenbururaino.

### Geziak ezkerreko marjinan

Kokatu sagua izenburu baten alboko ezkerreko marjinan. Gezi bat agertuko da edukia erakusten bada.

- Beherako gezi batek adierazten du izenburua eta haren edukiak ikusgai egongo direla.

- Ezkerrerako gezi batek adierazten du izenburuak ezkutuan dituela edukiak.

## Dokumentu-eskemaren toleste-egoera gordetzea

Open Document Format (.odt) formatuan gordetako dokumentuek, gordetako unean zuten eduki ezkutu eta agerikoen ezarpenak mantenduko dituzte.

Toleste-ezarpenek ez dute eraginik dokumentuaren edukietan.

## PDF gisa inprimatzea eta esportatzea eskema-edukia tolestuta

Dokumentu osoa inprimatzeko edo esportatzeko, lehenago ezarri Zabaldu dena eskemaren tolestean.

Tolestutako eskema-edukiak ez dira inprimatuko edo esportatuko PDFra.

Erlazionatutako gaiak

Ezarri paragrafoen eskema-maila

Aldatu izenburuen eskema-mailak

Nabigatzailea

Tresna-barra bati botoi bat gehitzea

Laster-menu bat pertsonalizatzea

Lasterbideen gako bat sortzea