Aukerak (autozuzenketa)

Edukiak
Indizea 🔎︎

# Aukerak

Hautatu idazten ari zarenean akatsak automatikoki zuzentzeko aukerak, eta ondoren sakatu Ados botoia.

Komando hau erabiltzeko...

Aukeratu Tresnak - Autozuzenketa - Autozuzenketaren aukerak - Aukerak fitxa.

Testu-dokumentuetan, autozuzenketaren aukerak idaztean [I] aplikatzea aukeratu daiteke. Gaitu eginbide hori Tresnak - Autozuzenketa - Idaztean.

Bestela, [A] autozuzenketaren aukerak ere aplikatu dakizkioke bai testuaren hautapen bati bai dokumentu oso bati, Tresnak - Autozuzenketa - Aplikatu erabilita. Oro har, [A] aukerak 'Paragrafo-estilo lehenetsia' duten paragrafoei soilik aplikatzen zaizkie.

'Paragrafo-estilo lehenetsia' estiloa duten paragrafo ez huts guztiak 'Testu-gorputza' paragrafo-estilora bihurtzen dira Tresnak - Autozuzneketa - Aplikatu erabiltzen denean.

## [A] eta [I] aukerak

### Erabili ordezpen-taula

Ordezpen-taulako lasterbide batekin bat datorren letra-konbinazio bat idazten baduzu, letra-konbinazioa ordezpen-testuarekin ordeztuko da.

### Zuzendu HItz HAsierako BI MAiuskula

Bi letra maiuskula idazten badituzu "HItz" baten hasieran, bigarren letra maiuskula automatikoki ordeztuko du letra minuskula batek.

Ez zaizkie zuzenketak egingo ortografia-hiztegi aplikagarri batean dauden sarrerei.

### Esaldi guztietako lehen letra maiuskula bihurtu.

Esaldi guztietako lehen letra maiuskula bihurtzen du

Calc gelaxka bateko lehen letra inoiz ez da automatikoki maiuskula bihurtuko.

### *Lodi*, /etzan/, -marratu- eta _azpimarratu_ automatikoak

Automatikoki aplikatzen du letra lodia, etzana, marratua edo azpimarratuaren formatua, asteriskoekin (*), barrekin (/), marratxoekin (-) edo azpimarrekin (_) inguratutako testuari, hurrenez hurren. Karaktere horiek desagertu egingo dira formatua aplikatu ondoren.

Eginbide honek ez du balio formatua emateko * / - _ karaktereak Sarrerako metodoaren editorea erabilita idazten badira.

### Ezagutu URLak

Automatikoki hiperesteka bat sortzen du URLbat idazten duzunean.

### Ordeztu marrak

Marra luze batek marratxo bat edo bi ordezten ditu (ikus ondorengo taula).

Testua ordeztu egingo da bukaeran zuriunea idazten duzunean (zuriune-barra, tabuladorea edo Sartu tekla erabiliz). Ondorengo taulan, A eta B elementuek A-tik Z-rako letrak edo 0tik 9rako digituak dituzten testua adierazten dute. N letrak digituak soilik adierazten ditu.

Idatzitako testua: | Emaitza:
A - B (A, zuriunea, minus, zuriunea, B) | A - B (A, zuriunea, marra laburra, zuriunea, B)
A -- B (A, zuriunea, minus, minus, zuriunea, B) | A - B (A, zuriunea, marra laburra, zuriunea, B)
A--B (A, minus, minus, B) | A—B (A, marra luzea, B) (ikus oharra taularen azpian)
N--N (N, minus, minus, N) | N–N (N, marra laburra, N)
A-B (A, minus, B) | A-B (aldaketarik gabe)
A -B (A, zuriunea, minus, B) | A -B (aldaketarik gabe)
A --B (A, zuriunea, minus, minus, B) | A -B (A, zuriunea, marra laburra, B)

Testuak hungarieraren edo finlandieraren hizkuntza-atributua badu, A--B sekuentziako bi marraxoak marra labur batekin ordezten dira, ez marra luzearekin.

### Ezabatu paragrafoaren hasierako eta amaierako zuriuneak eta tabulazioak

Zuriune eta tabulazioak kentzen ditu paragrafoaren hasieratik. Aukera hau erabiltzeko, Aplikatu estiloak aukera gaituta egon behar du.

### Ezabatu lerroaren hasieraren eta amaieraren arteko zuriuneak eta tabulazioak.

>Zuriuneak eta tabulazioak kentzen ditu lerro bakoitzaren hasieratik. Aukera hau erabiltzeko, Aplikatu estiloak aukera gaituta egon behar du.

## [I] aukerak soilik

### Ez ikusi egin zuriune bikoitzei

Lerroarte bakun batek elkarren ondoko zuriune bat edo gehiago ordezten ditu.

### Zuzendu bLOK mAIUS teklaren nahi gabeko erabilera

Blok Maius tekla gaituta dagoenean sartutako hitz baten maiuskulak alderantzikatzen ditu, zuriune bat sartu ondoren, eta Blok Maius tekla desgaitzen du. Adibidez, Libre sartzen bada BVlok Maius gaituta, lIBRE agertuko da, baina automatikoki Libre bihurtuko da.

### Buletdun eta zenbakitutako zerrendak. Bulet-ikurra:

Zenbatutako zerrenda bat sortzen du automatikoki zenbaki batekin hasi eta jarraian zuriune bat eta gero testua duen lerro baten amaieran Sartu tekla sakatzean. Marratxo (-), plus ikur (+) edo izartxo (*) batekin hasi, zuriunearekin jarraitu eta ondoren testua duen lerro baten egoeran, Sartu sakatzean buletdun zerrenda sortuko da.

Zenbakizko ikur batekin hasten den lerro baten amaieran Sartu sakatzean sortzen den zenbaketa automatikoa bertan behera uzteko, sakatu Sartu berriro.

Zenbakitze automatikoa soilik aplikatzen da "Lehenetsia", "Testu-gorputza", edo "Testu-gorputzaren koska" paragrafo-estiloen bidez formatua eman zaien paragrafoetan.

### Aplikatu ertza

Ertz bat automatikoki aplikatzen du aurreko paragrafoaren oinarrian, hiru karaktere espezifiko edo gehiago idazten badira eta ondoren ⏎ sakatzen bada.

- Marra bakuna sortzeko, idatzi hiru marratxo (-) edo gehiago, edo hiru azpimarra (_) edo gehiago, eta ondoren sakatu ⏎. Marra bikoitza sortzeko, idatzi hiru berdin ikur (=) edo gehiago, hiru asterisko (*) edo gehiago, hiru tilet (~) edo gehiago, edo hiru traol (#) edo gehiago, eta ondoren sakatu ⏎.

Ondorengo taulan laburbiltzen dira karaktere desberdinen marraren lodierak:

--- | 0,05pt azpimarra soila
___ | 1,0pt azpimarra soila
=== | 1,0pt azpimarra bikoitza
*** | 4,0pt azpimarra bikoitz lodi-mehea
~~~ | 4,0pt azpimarra bikoitz mehe-lodia
### | 2,5pt azpimarra bikoitza

- Ertz aurredefinitu baten atributuak aldatzeko, adibidez kolorea, estiloa, zabalera edo itzala, egin klik marraren gaineko paragrafoan eta aukeratu Formatua - Paragrafoa - Ertzak fitxa.

- Sortutako lerroa ezabatzeko, egin klik lerroaren gaineko paragrafoan, aukeratu Formatua - Paragrafoa - Ertzak eta ezabatu beheko ertza.

'Aplikatu ertza' erabilita sortutako marra bat kentzeko, kokatu kurtsorea marraren gainean eta sakatu ⌘Ctrl+M.

Testuan marrak marraztea

### Eguneratu

marratxoz (-) edo tabulazioz osatutako eta plus ikurrarekin berezitutako seriearen, adibidez +---------+----+, ondoren Sartu sakatuz taula bat sortzen da. Plus ikurrek zutabeen bereizleak dira, marratxoak berriz zutabearen zabalera adierazten duten bitartean.

+-----------------+---------------+------+

### Aplikatu estiloak

Aplikatu automatikoki 1. izenburutik 8. izenburura arteko paragrafo-estiloa maiuskula batekin hasten den eta puntu batekin amaitzen ez den testu bati.

1. izenburuaren paragrafo-estiloa eskuratzeko, idatzi izenburutzat erabiliko den testua eta sakatu ⏎ bi aldiz.

Beste edozein N. izenburuaren estilorako, sakatu ↹ tekla N-1 aldiz testua idatzi baino lehen, nahi den mailara eramateko. Adibidez, "4. izenburua" paragrafo-estiloa lortzeko, sakatu ↹ tekla hiru aldiz, idatzi zerbait eta sakatu ⏎ bi aldiz.

Eginbide horrek "Paragrafo-estilo lehenetsia", "Testu-gorputza" eta "Testu-gorputzaren koska" paragrafo-estiloekin soilik funtzionatzen du, eta paragrafo huts bat existitu behar da testuaren aurretik, testua orrialdearen goiko aldean ez badago.

## [A] aukerak soilik

### Kendu paragrafo hutsak

Uneko dokumentuko paragrafo hutsak edo zuriuneak edo tabulazioak soilik dituzten paragrafoak kentzen ditu. Aukera honek edozein paragrafo-estilorekin funtzionatzen du.

### Ordeztu estilo pertsonalizatuak

Uneko dokumentuan aplikatutako paragrafo-estilo pertsonalizatuak "Testu-gorputza", "Testu-gorputzaren koska", "Lehen lerroaren koska" edo "Alderantzizko koska" paragrafo-estiloarekin ordezten ditu.

### Ordeztu buletak honekin:

Marratxoarekin (-), plus ikurrarekin (+) edo izartxoarekin (*) hasi eta jarraian zuriune edo tabulazio bat dituzten paragrafoak buletdun zerrenda bihurtzen ditu. Aukera honek 'Paragrafo-estilo lehenetsia' paragrafo-estiloen formatua duten paragrafoetan bakarrik funtzionatuko du. Erabilitako buletaren estiloa aldatzeko, hautatu aukera hau eta ondoren sakatu Editatu.

### Konbinatu lerro bakarreko paragrafoak, luzera hau baino handiagoa bada...

Lerro bakarreko paragrafoak konbinatzen ditu paragrafo bakar batean. Aukera honek "Lehenetsia" paragrafo-estiloa duten paragrafoetan bakarrik funtzionatzen du. Paragrafo bat zehaztutako luzeraren balioa baino luzeagoa bada, paragrafoa hurrengo paragrafoarekin konbinatuko da. Luzeraren bestelako balio bat sartzeko, hautatu aukera, eta ondoren egin klik Editatun.

## Editatu

Hautatutako autozuzenketaren aukera aldatzen du.

### Elkarrizketa-koadroen botoiak

#### Berrezarri

Fitxan aldatutako balioak baztertu eta balio lehenetsiak berrezartzen ditu.

#### Utzi

Elkarrizketa-koadroa itxi eta aldaketa guztiak baztertzen ditu.

#### Ados

Aldaketa guztiak gorde eta elkarrizketa-koadroa ixten du.

Erlazionatutako gaiak

Autozuzenketa-komandoak