Edukiak
Indizea 🔎︎

# Irudia

Hautatu betegarri-irudi modura erabiliko den irudia edo gehitu zeure irudi-eredu propioa.

Komando hau erabiltzeko...

Aukeratu Formatua - Testu-koadroa eta forma - Objektua - Irudia fitxa.

## Irudia

Erabilgarri dauden irudiak zerrendatzen ditu. Irudiak inportatzeko aukera ere badago.

Irudi baten izen aldatzeko, hautatu irudia, egin eskuineko klik eta aukeratu Aldatu izena. Irudi bat ezabatzeko, hautatu irudia, egin eskuineko klik eta aukeratu Ezabatu.

### Gehitu/inportatu

Bilatu inportatu nahi den irudia eta egin klik Ireki aukeran. Irudia erabilgarri dauden irudien zerrendari gehituko zaio, amaiera aldean.

Inportatutako irudiak erabiltzaile-profilean gordetzen dira eta beste dokumentu batzuetan ere erabili daitezke.

## Aukerak

### Estiloa

- Lauzetan: Bete area irudia lauzetan kokatuta.

- Tiratuta: Tiratu irudia objektuaren area osoa bete dezan.

- Kokagune eta tamaina pertsonalizatuak: Ezarri kokagune eta tamaina pertsonalizatua irudiarentzat.

### Tamaina

Lauzen tamaina eta tamaina pertsonalizatua

- Zabalera: Ezarri lauzaren edo tamaina personalizatuaren zabalera.

- Altuera: Ezarri lauzaren edo tamaina pertsonalizatuaren altuera.

- Eskala: Markatu hau altuera eta zabalera jatorrizko tamainaren arabera aldatu daitezen.

### Kokagunea

Hautatu irudiak objektu-arean izango duen ainguratze-kokagunea.

### Lauzen kokagunea

- X desplazamendua: Ezarri irudiak ainguratze-kokagunearekiko izango duen desplazamendu horizontalaren balioa.

- Y desplazamendua: Ezarri irudiak ainguratze-kokagunearekiko izango duen desplazamendu bertikalaren balioa.

### Lauzen desplazamendua

Hautatu lauzen desplazamendua errenkadetan edo zutabetan. Erabili biratze-botoia desplazamenduaren balioa zehazteko.

### Aurrebista-eremua

Uneko hautapenaren aurrebista bat bistaratzen du.