Edukiak
Indizea 🔎︎

# Bikoiztu

Hautatutako objektuaren kopia bat edo gehiago sortzen ditu.

Komando hau erabiltzeko...

Aukeratu Editatu - Bikoiztu

⇧+F3

Objektuak bikoiztea

## Kopia kopurua

Sartu nahi duzun kopia-kopurua.

## Hautapeneko balioak

Hautatutako objektuaren zabalera eta altuera sartzen ditu koadroen X ardatzean eta Y ardatzean hurrenez hurren, bai eta objektuak hasiera-koadroan izango duen betetze-kolorea ere. Ez da sartzen hautatutako objektuaren biratze-angelurik.

## Kokapena

Objektu bikoiztu baten kokalekua eta biraketa ezartzen ditu hautatutako objektuarekiko.

### X ardatza

Sartu hautatuako objektuaren eta bikoiztutako objektuaren zentroen arteko distantzia horizontala. Balio positiboek eskuinerantz mugitzen dute bikoiztutako objektua, eta balio negatiboek ezkerrerantz.

### Y ardatza

Sartu hautatuako objektuaren eta bikoiztutako objektuaren zentroen arteko distantzia bertikala. Balio positiboek beherantz mugitzen dute bikoiztutako objektua, eta balio negatiboek gorantz.

### Angelua

Sartu bikoiztutako objektua biratzeko angelua (0 eta 359 gradu artean). Balio positiboek erlojuaren norantzan biratzen dute bikoiztutako objektua, eta balio negatiboek erlojuaren aurkakoan.

## Handitzea

Objektu bikoiztuen tamaina ezartzen du.

### Zabalera

Sartu bikoiztutako objektuaren zabalera handitu edo txikitzeko zenbatekoa.

### Altuera

Sartu bikoiztutako objektuaren altuera handitu edo txikitzeko zenbatekoa.

## Koloreak

Hautatutako objektuaren eta objektu bikoiztuaren koloreak ezartzen ditu. Kopia bat baino gehiago egiten badituzu, koloreek kolore-gradiente baten hasierako eta amaierako puntuak zehaztuko dituzte.

### Hasi

Aukeratu kolorea hautatutako objektuarentzat.

### Amaiera

Aukeratu kolorea bikoiztutako objektuarentzat. Kopia bat baino gehiago egiteko asmoa baduzu, kolore hau azkeneko kopiari aplikatuko zaio.

### Estandarra

Elkarrizketa-koadroan dauden balioen ordez, lehenetsitako instalazio-balioak berrezartzen ditu.

Ez da segurtasun-galderarik egiten balio lehenetsiak berrezarri aurretik.