Edukiak
Indizea 🔎︎

# Menuak

Atal honetan LibreOffice Drawen menu, azpimenu eta haien elkarrizketa-koadroak deskribatzen dira.

Landu nahi duzun dokumentuaren leihoak hautatuta egon behar du menu-komandoak erabiltzeko. Era berean, dokumentuko objektu bat hautatu behar duzu, objektuarekin asoziatutako menu-komandoak erabiltzeko.

Menuak testuinguruaren araberakoak dira. Alegia, unean egiten ari zaren lanari dagozkion menu-komandoak bakarrik egongo dira erabilgarri. Kurtsorea testuan badago, testua editatzeko behar diren menu-komando guztiak egongo dira erabilgarri. Baina, esate baterako, dokumentu batean irudiak hautatu badituzu, irudiak editatzeko behar dituzun menu-komandoak jarriko zaizkizu eskura.

## Fitxategia

Menu horrek Draw dokumentuekin lan egiteko komando orokorrak ditu, esaterako, ireki, itxi eta inprimatu. LibreOffice Draw ixteko, sakatu Irten.

## Editatu

Menu horretako komandoak Draw dokumentuak editatzeko erabiltzen dira (adibidez, kopiatu eta itsatsi).

## Ikusi

Draw dokumentuen bistaratze-propietateak ezartzen ditu.

## Txertatu

Menu horren bidez elementuak txerta ditzakezu Draw dokumentuetan, adibidez, grafikoak eta gidak.

## Formatua

Zure dokumentuko diseinuari eta edukiei formatua emateko komandoak ditu.

## Orrialdea

Menu honek marrazkiaren orrialdeak kudeatzeko eta nabigaziorako komandoak eskaintzen ditu.

## Forma

Menu honek forma-objektuak kudeatzeko aukerak eskaintzen ditu.

## Tresnak

Menu horrek LibreOffice Drawentzako tresnak eta hizkuntza- eta sistema-ezarpenetarako atzipena eskaintzen ditu.

## Leihoa

Dokumentu-leihoak manipulatzeko eta bistaratzeko komandoak ditu.

## Laguntza

LibreOffice laguntza-sistema abiarazteko eta kontrolatzeko erabil dezakezu Laguntza menua.