Edukiak
Indizea 🔎︎

# Datu-iturburuak

Atal honetan datu-baseko taulak arakatzeko eta editatzeko informazioa dago.

Datu-iturburuen ikuspegi orokorra

Diseinu-ikuspegian irekita dagoen datu-baseko taula batean ezin da datu-iturburuaren arakatzailea erabili.

## Datu-iturburuaren ikuspegia

Datu-iturburuaren arakatzailearen komandoak Taularen datuen barra eta testuinguruko menuetan aurki ditzakezu.

### Hautatu erregistroak

Datu-baseko taula batean erregistro bat hautatzeko, egin klik errenkada-goiburukoan, edo egin klik errenkada-goiburu batean eta ondoren erabili gorako eta beherako gezi-teklak.

Ondorengo taulan deskribatzen da nola hautatu behar diren elementu indibidualak datu-iturburuaren arakatzailean:

Hautapena | Ekintza
Erregistroa | Egin klik errenkada-goiburukoan
Zenbait erregistro edo hautapena kentzea | Eutsi sakatuta ⌘Ctrl eta egin klik errenkada-goiburukoan.
Zutabea | Egin klik zutabe-goiburukoan
Datu-eremua | Egin klik datu-eremuan
Taula osoa | Egin klik zutabe-goiburuaren errenkada-goiburukoan

### Datu-taularen barra (datu-baseko taulak editatzea)

Datu-baseko taulan erregistroak editatu, gehitu edo ezaba daitezke.

### Datuak moztea, kopiatzea eta itsastea

Taula-eremuak ebaki, kopiatu eta itsats daitezke Datu-iturburuen ikuspegian. Beste LibreOffice fitxategi batzuetako taula-eremuak edo testuak eta zenbakiak arrastatzea eta jaregitea onartzen du datu-iturburuen arakatzaileak.

Ezin da arrastatu eta jaregin ondorengo taula-eremuetan: Bai/Ez, bitarra, irudizkoa edo zenbakizkoa.

Arrastatu eta jaregin funtzioak soilik balio du Editatu moduan.

## Taula-datuen barra

Erabili taula-datuen barra datuen ikuspegia kontrolatzeko.

### Datu-iturburuaren arakatzailean nabigatzea

Erregistro desberdinen artean nabigatzeko erabili datu-iturburuaren ikuspegiaren behealdean dagoen inprimakiaren nabigazio-barra.

### Lehen erregistroa

Joan taularen lehen erregistrora.

### Aurreko erregistroa

Joan taularen aurreko erregistrora.

### Erregistro-zenbakia

Idatzi bistaratu nahi duzun erregistroaren zenbakia, eta ondoren sakatu Sartu.

### Hurrengo erregistroa

Joan taularen hurrengo erregistrora.

### Azken erregistroa

Joan taularen azken erregistrora.

### Erregistro berria

Erregistro berri bat txertatzen du uneko taulan. Erregistro bat sortzeko, egin klik taula-ikuspegiaren behealdean dagoen asteriskoa (*) botoian. Errenkada huts bat gehituko da taularen amaieran.

### Erregistro kopurua

Erregistro kopurua bistaratzen du. Adibidez, "7 / 9 erregistroa (2)" esaldiak taulatik (9 erregistro dituelarik) bi erregistro (2) hautatu direla, eta kurtsorea 7. erregistroan kokatuta dagoela adierazten du.

### Taulak antolatzea

Taularen formatuaren komandoetara sartzeko, saguaren eskuineko botoiaz klik egin zutabe-goiburuko batean edo errenkada-goiburuko batean.

## Taularen formatua

Hautatutako errenkada(k) formateatzen du.

## Errenkada-altuera

Uneko errenkadaren edo hautatutako errenkaden altuera aldatzen du.

## Ezabatu errenkadak

Hautatutako errenkada(k) ezabatzen du.

## Zutabe-formatua

Hautatutako zutabea(k) formateatzen du.

## Zutabe-zabalera

Uneko zutabearen edo hautatutako zutabeen zabalera aldatzen du.

## Ezkutatu zutabeak

Hautatutako zutabea(k) ezkutatzen du. Ezkutatutako zutabeak bistaratzeko, egin klik saguaren eskuineko botoiaz edozein zutabe-goiburukotan eta ondoren aukeratu Erakutsi zutabeak.

## Erakutsi zutabeak

Ezkutatutako zutabeak bistaratzen ditu. Aukeratu zerrendatik bistaratu nahi duzun zutabea edo ezkutatutako zutabe guztiak bistaratzeko, edo egin klik Dena botoian.